Burrito

pisi|Burrito otsvaade
pisi|upright=1.2|Grillitud veiselihaga burrito
pisi|upright=1.2|Dürüm
Burrito on kokku mähitud ja täidetud tortilja. Täidisena kasutatakse tihti näiteks hakkliha, riisi ja purustatud punaseid aedube tšillipipraga, samuti võib lisada köögivilju või teisi täidiseid. 

Burrito on pärit Mehhikost. See sarnaneb pirukaga, kuid küpsetatud taina asemel on burrito ümber tortilja ehk maisi- või nisujahust valmistatud õhuke mehhikopärane hapendamata lameleib. Sealsed põliselanikud pakkisid toitu tortiljasse juba tuhandeid aastaid tagasi. Seda kirjeldati esimest korda 1895. aastal sõnaraamatus "Diccionario de Mejicanismos".The Origins of the Burrito Nuestro Stories (inglise).

Burrito tähendab hispaania keeles eeslikest. Nimetus tuleneb sellest, et burrito võib "kanda" palju täidist ja sarnaneb pakiga, mis pandi tavaliselt eesli selga. Teise versiooni järgi hakati burrito'sid valmistama lastele, keda mõned inimesed kutsusid eeslikesteks. 1966. aastal ilmunud sõnaraamatus on selle toidu nimetus burro (hisp. k. eesel), mis tuleneb väidetavalt sellest, et täidisena kasutati sageli petlikult eesli liha.

Ent hapendamata lameleiba mähitud toit ei ole tuntud ainult Mehhikos. Türgis kannavad sellised liha ja köögivilja täidisega toidud nime dürüm ja tantuni, kuid tortilja asemel on täidis pakitud lavašši.Tantuni (Turkish Steak Wraps) The Mediterranean Dish (inglise).Dürüm, a thin bread roll full of flavor Visit Istanbul (inglise). Need on tuntud ka Kaukaasias. 

 Vaata ka 
 Taco
 Enchilada
 Pirukas
 Taco Bell
 Tex-mex

 Viited 

 Välislingid 
 Ultimate Crispy Beef Burritos Video burritode valmistamisest (inglise keeles)
 Burrito Parimad Retseptid
 Burrito veiselihaga Nami-Nami
 Tex-mex burrito Nami-Nami
 Burrito ehk köögivilja-riisi tortilla salsa kastmega Prismamarket
 Burritod hakkliha, punaste ubade ja tomatisalsaga Clean Kitchen
 Klassikaline burrito kana, maisi ja ubadega Bonduelle
 Mahlakas lõhe burrito Umami

Kategooria:Tex-mex
Kategooria:Mehhiko kultuur
Kategooria:Lihatoidud